**Huang Yu-ting** (kiin.: 黃郁婷; pinyin: *Huáng Yùtíng*; s. 29. maaliskuuta 1988) on taiwanilainen pikaluistelija ja rullapikaluistelija. Hän oli Pekingin vuoden 2022 talviolympialaisten avajaisseremoniassa toinen Kiinan Taipein joukkueen lipunkantajista.

Vuoden 2009 World Games -kisoissa Kaohsiungissa Huang voitti kultaa rullapikaluistelun 300, 500 ja 1000 metrin matkoilla. Vuoden 2010 Aasian kisoissa Kantonissa hän kilpaili 300 ja 500 metrin matkoilla. Vuoden 2013 World Games -kisoissa Calissa hän voitti kultaa rullapikaluistelun 1000 metrin ratasprintissä ja pronssia 500 metrin ratasprintissä.

Huang vaihtoi pikarullaluistelusta pikaluisteluun vuonna 2015.

Vuoden 2018 talviolympialaisissa Pyeongchangissa Huang kilpaili pikaluistelussa 500, 1000 ja 1500 metrin matkoilla. Vuoden 2022 talviolympialaisissa Pekingissä hän kilpailee 500, 1000 ja 1500 metrin matkoilla. 500 metrillä hän oli ajalla 39,23 sijalla 26, ja 1500 metrillä ajalla 2.00,78 sijalla 26.

Alkuvuonna 2022 ennen olympiakisoja Huang julkaisi sosiaalisessa mediassa videon, jossa hän harjoitteli yllään Kiinan joukkueen asu, mistä häntä kritisoitiin Taiwanissa voimakkaasti. Hän postasi myös katkelman Taylor Swiftin kappaleen *Shake it Off* musiikkivideosta, jossa lauletaan: "Haters gonna hate, hate, hate, hate"; videon oheen hän oli kirjoittanut: "My dear haters, this song is for you." ("Rakkaat vihaajani, tämä laulu on teille"). Myöhemmin hän poisti videon. Hän kertoi saaneensa asun lahjana kiinalaiselta ystävältä, ja että "urheilussa ei ole kansallisuuksia, kilpailujen ulkopuolella kaikki ovat ystäviä!" Taiwanilaisen demokraattisen edistyspuolueen kansanedustaja Ho Chih-wei kutsui Huangia "aivottomaksi" ja kannatti lakiehdotusta, joka estäisi Huangin kaltaisia, "valtion kunniaa vahingoittaneita" urheilijoita kilpailemasta maajoukkueissa. Taiwanin pääministeri Su Tseng-chang ilmoitti maan opetusministeriön ja urheiluhallinnon aloittaneen asiasta tutkinnan.

Lähteet
-------

1. ↑  Roller Sports Speed – 300m Women Finals Final  17. heinäkuuta 2009. World Games 2009.  Arkistoitu 13.2.2013. Viitattu 16. helmikuuta 2022. (englanniksi)
2. ↑  Roller Sports Speed – Sprint 500m Women Finals Final  19. heinäkuuta 2009. World Games 2009.  Arkistoitu 13.2.2013. Viitattu 16. helmikuuta 2022. (englanniksi)
3. ↑  Race 1000m Women Finals Final  18. heinäkuuta 2009. World Games 2009.  Arkistoitu 13.2.2013. Viitattu 16. helmikuuta 2022. (englanniksi)
4. ↑  Roller Sports – Official Results Book 16th Asian Games Guangzhou 2010. Viitattu 16. helmikuuta 2022. (englanniksi)
5. ↑  Resultbook – Roller Skating Speed World Games 2013. Viitattu 16. helmikuuta 2022. (englanniksi)
6. 1 2  Yu Ting HUANG *Athletes*. Beijing 2022.  Arkistoitu 26.2.2022. Viitattu 16. helmikuuta 2022. (englanniksi)
7. ↑  Athlete Profile - HUANG Yu-Ting PyeongChang 2018.  Arkistoitu 21.4.2018. Viitattu 16. helmikuuta 2022. (englanniksi)
8. ↑  柯振中: 中華隊滑冰選手參加冬奧　被發現穿「中國隊隊服」錄影 *ETtoday*.  2. helmikuuta 2022. Viitattu 16. helmikuuta 2022. (kiinaksi)
9. ↑  閔文昱: 穿中國隊隊服惹議！黃郁婷喊「運動歸運動」：我們沒國籍之分 *ETtoday*.  3. helmikuuta 2022. Viitattu 16. helmikuuta 2022. (kiinaksi)
10. ↑  呂晏慈: 黃鬱婷事件延燒　何志偉轟「沒腦袋只會溜冰」、黃國書拋修法主張 *天天要聞*.  Arkistoitu 2.10.2022. Viitattu 16. helmikuuta 2022. (kiinaksi)
11. ↑  Lotta Loikkanen: Taiwanilainen pikaluistelija pukeutui Kiinan väreihin harjoituksissa – Kohua herättäneestä asuvalinnasta aloitetaan tutkinta *Helsingin Sanomat*.  19. helmikuuta 2022. Viitattu 19. helmikuuta 2022.